Е.А. Бөкетов атындағы ҚарУ студенттері «ТМД-ның үздік түлегі» атағына ие болды
DATE: 00:55, 24 Маусым 2021 | GMT +5
TITLE: Е.А. Бөкетов атындағы ҚарУ студенттері «ТМД-ның үздік түлегі» атағына ие болды
URL: https://kaz.inform.kz/news/e-a-boketov-atyndagy-karu-studentteri-tmd-nyn-uzdik-tulegi-atagyna-ie-boldy_a3804570/
META: DATE: 00:55, 24 Маусым 2021 | GMT +5
TOTAL WORDS: 154
AUTHOR(S):
TEXT: «ТМД-ның үздік түлегі» халықаралық байқауына әр елден 300-ден астам студент қатысты. Қатысушылар аттестаттау комиссиясының назарына жоғары оқу орындарында оқыған жылдардағы қол жеткізген жетістіктерін ұсынды. Үміткерлердің ішінен комиссия ең үздік 80 студентті таңдап, оларды «ТМД үздік түлегі» төсбелгісімен, дипломдармен марапаттады. Сонымен қатар, оларға «Жас қоғам қайраткері» дәрежесі берілді. Қарағандылық студенттер арасында Е. Бөкетов атындағы ҚарУ студенттері Гүлім Қалдыбаева мен Ақмаржан Камиева жоғары марапаттарға ие болды. Қыздар филология факультетінде оқиды. Олардың бірі қазақ тілі мен әдебиетінің оқытушысы болғысы, екіншісі журналист мамандығын таңдаған. «Мен университет педагогтарына бізге берген білімі үшін өте ризамын. Жақында диплом аламын. Төрт жыл ішінде мен көптеген мақалалар жаздым, мен ғылыми жобалардың авторымын. Менің көптеген жетістіктерім бар. Конкурсқа қазақ тілі мен әдебиеті кафедрасының меңгерушісі, филология ғылымдарының кандидаты, доцент Саржан Такиров қатысуға ұсыныс жасады. Оның қолдауының және жетістіктерімнің арқасында мен осындай жоғары марапатқа ие болдым», – деп атап өтті университет түлегі Гүлім Қалдыбаева. Байқау жеңімпаздарының есімдері және олардың барлық жетістіктері «ТМД үздік түлектері» жинағына енгізілді
